देश के कानून मंत्री ...
देश के कानून मंत्री ...
जेठमलानी: यह कहने का क्या आधार है कि प्रतिष्ठा को पहुंची ठेस की भरपाई नहीं हो सकती है और न ही उसे आंका जा सकता है। कहीं यह मामला खुद को महान समझने का तो नहीं है? साख और प्रतिष्ठा में क्या अंतर है? (ऑक्सफोर्ड व वेबस्टर डिक्शनरी का जिक्र करते हुए) एक व्यक्ति लोगों को ठगकर पैसा कमाता है। इसमें से कुछ दान कर देता है। तो लोगों में उसकी साख होगी ही। आपकी याचिका के पीछे कोई तर्कसंगत कारण नजर नहीं आता, सिवाय इसके कि आप खुद अपने बारे में ऐसा सोचते हैं।
जेटली: प्रतिष्ठा को हुए नुकसान की मैंने जो कीमत लगाई है, वह मुझे हुई बड़ी क्षति का बहुत छोटा हिस्सा है।
जेठमलानी: जेटली को कोई आर्थिक नुकसान नहीं हुआ है। इसीलिए वह कह रहे हैं कि इसे मापा नहीं जा सकता।
जेटली: मेरी प्रतिष्ठा को पहुंची ठेस कुछ हद तक कीमत में आंकी जा सकती है। सम्मान खोने पर व्यक्ति तनावग्रस्त होता है। मेरे साथ भी यही हुआ। मेरे पद, पृष्ठभूमि और प्रतिष्ठा को देखें तो मेरे सम्मान को इतना बड़ा नुकसान पहुंचा है कि उसे माप नहीं सकते हैं।
जेठमलानी: यानी आपका मत है कि आप इतने महान हैं कि इसे आर्थिक तौर पर नहीं माप सकते हैं।
जेठमलानी: आपने याचिका में लिखा है कि आपके अधिकारों का हनन हुआ। कैसे?
जेटली: छवि खराब करने के लिए मेरे खिलाफ लगातार अभियान चलाया गया। इसे रोकना जरूरी था। इसीलिए मानहानि का केस किया। (भावुक होते हुए) अपने पूरे राजनीतिक कॅरियर में कभी भी मैंने राजनीतिक आलोचना पर कुछ नहीं कहा। लेकिन इस बार मुझे केस करना पड़ा, क्योंकि मेरी सच्चाई और निष्ठा पर सवाल उठाए गए हैं। मैं 1977 से वकालत में हूं। राज्यसभा में नेता विपक्ष रहा हूं। समाज, परिवार और दोस्तों में मेरी छवि साफ है।
जेठमलानी: राजेंद्र कुमार के दफ्तर में छापेमारी की जानकारी आपको थी?
जेटली: नहीं। मुझे मीडिया रिपोर्ट से पता लगा था कि दिल्ली सचिवालय में पूर्व प्रधान सचिव राजेंद्र कुमार के दफ्तर पर सीबीआई ने छापा मारा है। लेकिन केजरीवाल ने आरोप लगाया कि यह मेरे कहने पर हुई है।
जेठमलानी: क्या आपको पता था कि डीडीसीए से जुड़े दस्तावेज दफ्तर में थे?
जेटली: मुझे इसकी जानकारी नहीं थी। छापे के बाद ही केजरीवाल और अन्य ने डीडीसीए को लेकर मेरे खिलाफ मानहानिकारक बयान दिए। उनका मकसद छापों से ध्यान हटाकर किसी भी तरह मुझे विवाद में घसीटना था। जबकि मेरा इस विवाद से कोई लेना-देना नहीं था।
जेठमलानी: ब्यूरोक्रेट चेतन सांघी की अगुवाई में डीडीसीए की रिपोर्ट तैयार हुई थी? आपकी उनसे दोस्ती है ना?
जेटली: मनमुताबिक बनाने के लिए कभी कोई बैठक नहीं की और न ही कोई दबाव डाला।
सुनवाई मंगलवार को भी जारी रहेगी।
10 लाख के पुराने...
जॉब के अलावा वह कुछ बड़ी कंपनियों के लिए हॉस्पिटेलिटी का भी काम करता है। पिछले कुछ समय में उसने 13 लाख की अतिरिक्त कमाई की थी। यह रुपए उसने घर में स्टॉक कर रखे थे। नोटबंदी के बाद वह 3 लाख रुपए तो एक्सचेंज करवा चुका था, लेकिन 10 लाख रुपए रह गए थे। कुछ दिन पहले उसने इन्हें एक्सचेंज करवाने के लिए शेयर कारोबारी अपने दोस्त निशांत और वसीम से संपर्क किया।
इन दोनों ने उसे 3 लाख में 10 लाख के नोट एक्सचेंज करवाने की बात कही और सराफा में ऐसे किसी शख्स के बारे में बताया, जो पुराने नोट एक्सचेंज कराता है। कुणाल ने उसके मोबाइल नंबर पर बात भी की। इसी सिलसिले में तीनों रुपए लेकर घूम रहे थे, तभी जूनी इंदौर पुलिस ने उन्हें गिरफ्तार किया। पुलिस मोबाइल नंबर के आधार पर सराफा वाले व्यक्ति को तलाश रही है।
भारत में महिलाओं...
मॉन्स्टर डॉट काम के प्रबंध निदेशक (एपीएसी एंड पश्चिम एशिया) संजय मोदी कहते हैं, ‘इस अंतर को पाटने के लिए स्ट्रक्चर में बदलाव लाने और इसकी रुकावटों को दूर करने की जरूरत है। इसके लिए ठोस पहल करनी होगी।
68.5% महिलाओं ने कहा कि वर्कप्लेस पर लैंगिक भेदभाव चिंता का विषय है। इस पर मैनेजमेंट को बात करनी चाहिए।
62.4% महिलाओं के मुताबिक उनके पुरुष सहकर्मियों को ज्यादा और जल्दी प्रमोशन मिलता है।
13.1% नौकरीपेशा महिलाओं ने माना कि बच्चों की देखभाल में कमी सबसे बड़ी चुनौती है।
ये हैं सैलरी में अंतर के कारण
कोर्न फेरी हे ग्रुप की रिपोर्ट के मुताबिक महिला-पुरुषों के वेतन में अंतर की सबसे बड़ी वजह ज्यादा सैलरी वाले सेक्टर्स में महिलाओं का कम होना है। जैसे तेल-गैस, तकनीक और लाइफ साइंसेज जैसे ज्यादा वेतन देने वाले क्षेत्रों में महिलाओं की संख्या कम हैं। इन सेक्टर्स में बड़े और नेतृत्व करने वाले पदों पर पुरुष काबिज हैं। इसके अलावा कम सैलरी वाले क्षेत्रों जैसे पर्यटन, होटल, हॉस्पिटेलिटी में भी बड़े और मैनेजमेंट स्तर पर ज्यादा सैलरी वाले पुरुषों का दबदबा है।
पेज 1 के शेष
hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva bho_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hne_Deva